Injurier er overtrædelse af straffelovens § 267, som i går ud på følgende: Den, som krænker en andens ære ved fornærmelige ord eller handlinger eller ved at fremsætte eller udbrede sigtelser for et forhold, der er egnet til at nedsætte den fornærmede i medborgeres agtelse.
Injurier kan straffes med bøde eller fængsel i op til fire måneder.
Fejlagtigt tror mange, at ytringsfrihed også gælder her. Dvs. at man må kalde folk og virksomheder det man har lyst til med ytringsfriheden i baghånden. Sådan er det ikke og der er flere tilfælde på Amino, hvor en iværksætter har skrevet grimt om en virksomhed og efterfølgende har måttet betale mange tusind kr. i erstatning. Vi kender f.eks. til to tilfælde, hvor det endte med at de måtte betale 25.000 kr. og det var første gang og de var små selvstændige, som ikke havde mange penge.